[ca] El lluç europeu (Merluccius merluccius) és una de les espècies d'interès comercial més importants a la Mar Mediterrània. Malgrat l'aplicació de mesures de gestió per garantir-ne una explotació sostenible, el recurs ha disminuït a nivell global i els seus paràmetres poblacionals han variat amb el temps. L'estudi i actualització dels paràmetres biològics de les espècies comercials són essencials per aplicar correctament els models de gestió pesquera i ajustar la gestió a la realitat del recurs en cada moment. Per aquest motiu, l'objectiu principal d'aquest estudi és caracteritzar i actualitzar els paràmetres biològics i poblacionals del lluç a la costa catalana analitzant l'estat històric i actual de la seva pesqueria, l'estructura i composició de la seva població, i la seva biologia reproductiva. L'àrea d'estudi inclou la costa catalana, que es va dividir en zona nord, centre i sud, on es van realitzar embarcaments d'arrossegament mensuals, en 4 fondàries diferents, del 2019 al 2022. Les mesures biològiques obtingudes dels lluços capturats mitjançant la pesca d'arrossegament juntament amb les dades de captures obtingudes de les sèries històriques, indiquen una disminució progressiva de l'espècie amb una major abundància d'individus de talles petites, per sota de la talla mínima de referència a efectes de conservació (TMREC), especialment a la plataforma continental. La talla mitjana de femelles i mascles és de 27,5 cm i 23,8 cm respectivament, fet que demostra un creixement diferencial entre sexes, amb una dominància de mascles a la plataforma continental on predominen les talles petites i de femelles als talussos on predominen les talles grans. El lluç és una espècie que es pot reproduir al llarg de tot l'any però durant els mesos de tardor i hivern es dona la màxima activitat reproductiva. La talla de primera maduresa sexual (L50) s'estima en 29,5 cm i 23,2 cm per femelles i mascles respectivament, evidenciant una disminució en els seus valors respecte estudis publicats prèviament. Els resultats indiquen doncs, que la població de lluç està sobreexplotada i que, malgrat ser un recurs gestionat des de fa dècades, s'haurien d'aplicar nous models de gestió per tal de conservar-ne les poblacions, que del contrari experimentaran una disminució lenta però inevitable.

[en] The European hake (Merluccius merluccius) is one of the most important species of commercial interest in the Mediterranean Sea. Despite its management measures to guarantee a sustainable exploitation of the resource, it has decreased globally and its population parameters have varied over time. The study and update of the biological parameters of commercial species are essential to correctly apply fisheries management models and adjust the management to the reality of the resource at all times. For this reason, the main objective of this study is to characterize and update the biological and population parameters of hake on the Catalan coast, analyzing the historical and current status of its fishery, the structure and composition of its population, and its reproductive biology. The study area includes the Catalan coast, which was divided into northern, central and southern zones, where monthly bottom trawling samplings were conducted at 4 different depths, from 2019 to 2022. The biological measurements obtained from the hake caught by fishing trawling together with the catch data obtained from the historical series, indicate a progressive decline of the species with a greater abundance of small individuals, below the minimum conservation reference size (MCRS), especially on the continental shelf. The average size of females and males is 27,5 cm and 23,8 cm, respectively, showing a differential growth between sexes, with males being more abundant on the continental shelf, where small sizes predominate, and females being more abundant on the slopes, where large sizes predominate. Hake is a species that can reproduce throughout the year, but the maximum reproductive activity occurs during the autumn and winter months. The size at first sexual maturity (L50) is estimated at 29,5 cm and 23,2 cm for females and males, respectively, evidencing a decrease in their values compared to previously published studies. The results, therefore, indicate that the hake population is overexploited and that, despite being a managed resource for decades, new management models should be applied to preserve their populations, which otherwise will experience a slow but inevitable decline.